CHEWA ออกหุ้นกู้ 700 ลบ.อายุ 2 ปี ชูดบ. 7.25% ขายสถาบัน-รายใหญ่ 16-18 ก.พ.นี้
CHEWA ออกหุ้นกู้ 700 ลบ.อายุ 2 ปี ชูดบ. 7.25% ขายสถาบัน-รายใหญ่ 16-18 ก.พ.นี้
8 ม.ค. 2564

บริษัท ชีวาทัย จำกัด (มหาชน) หรือ CHEWA ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)เพื่อออกและเสนอขายหุ้นกู้ของบริษัท ครั้งที่ 1/2564 มูลค่าไม่เกิน 700 ล้านบาท ซึ่งบริษัทมีสิทธิไถ่ถอนหุ้นกู้ก่อนวันครบกำหนดไถ่ถอน แบ่งเป็นเสนอขายไม่เกิน 500 ล้านบาท และหุ้นกู้สำรองเพื่อเสนอขายเพิ่มเติมจำนวนไม่เกิน 200 ล้านบาท หุ้นกู้มีอายุ 2 ปี ครบกำหนดไถ่ถอนปี พ.ศ. 2566 มีอัตราดอกเบี้ยคงที่ร้อยละ 7.25 ต่อปี ชำระดอกเบี้ยทุกๆ 3 เดือน
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ ระหว่างวันที่ 16-18 ก.พ.64 ผู้จัดการการจัดจำหน่ายหุ้นกู้ ได้แก่ บล.โกลเบล็ก บล.เอเซีย พลัส บล.กรุงไทย ซีมิโก้ และ บล.เคทีบีเอสที ทั้งนี้ บริษัทไม่ได้จัดให้มีการจัดอันดับความน่าเชื่อถือ